****

**Narva linna**

**noorte huvihariduse ja huvitegevuse kava**

**2017-2020**



**Sisukord**

Sissejuhatus

Lähteolukorra kirjeldus

Noorte tagasiside

Valdkonna kitsaskohad

Eesmärgid ja strateegiliste valikute lähtepõhimõtted

Lisa 1. Narva huvihariduse ja huvitegevuse arendamise võimalused (huvihariduse ja huvitegevuse täiendava riigieelarvelise toetuse jaotus perioodil 01.09.2017-31.12.2018).

Lisa 2. Narva noorte arv ning võimaluste arv huvihariduses ja huvitegevuses seisuga 01.07.2017.

Lisa 3. Huvihariduse (HH) ja huvitegevuse (HT) täiendava riigieelarvelise toetuse tegelik jaotus 2018. aastaks tegevuste lõikes

Lisa 4. Huvihariduse (HH) ja huvitegevuse (HT) täiendava riigieelarvelise toetuse tegelik jaotus 2019. aastaks tegevuste lõikes

**Sissejuhatus**

Noorsootöö missiooniks on luua eeldusi ja toetada noore kujunemist hästi toimetulevaks ja eneseteostussuutlikuks ühiskonnaliikmeks. Laialdasemaks ja mitmekülgsemaks võimaluseks noorsootöö eesmärkide saavutamisel on huviharidus ja –tegevus.

Huvihariduse ja –tegevuse valdkonna arengut Eestis sätestab Noortevaldkonna arengukava. Lisaks riiklikule strateegiale on Narva linnas kehtestatud huviharidust- ja tegevust üldisemalt käsitlevad arengudokumendid: Narva noorsootöö arengukava ja Narva linna kultuuri ja spordi arengukava, mis vastavad riiklikele põhisuundadele ja prioriteetidele.

Käesolev kava on koostatud vastavalt noorsootöö seadusele eesmärgiga suurendada Narva linnas noortele pakutava huvihariduse ja huvitegevuse mitmekesisust ja kättesaadavust ning kaasata suurema hulka noori antud valdkonna teenuseid kasutama.

Narva linna noorte huvihariduse ja huvitegevuse kava on koostatud Narva Linnavalitsuse käskkirjaga moodustatud töörühma poolt, kelle ülesannete hulka kuulusid Narva Iinna noorte huvihariduse ja huvitegevuse olukorra analüüsi ja uuringute teostamine, kohalike valdkonnavajaduste väljaselgitamine, strateegiliste valikute tegemine vastavalt riiklikele kriteeriumitele ja kohalikele vajadustele, kaasates teisi valdkonna osapooli.

Kava koostamisprotsessi raames olid erinevate osapoolte kaasamiseks teostatud ja kasutatud mitmed tegevused ja võimalused. Narva noorte arvamuse ja vajaduste uurimiseks oli läbi viidud koolinoorte arvamuse ja rahulolu küsitlus huvihariduse ja –tegevuse valdkonna temaatikal. Eesmärgiga uurida linna huvitegevuse ja huvihariduse arendamise võimalusi oli kõigil soovijatel (asutustel ja organisatsioonidel) võimaldatud esitada töörühmale ideekavandeid, mis on mõeldud pakkuma Narva noortele vanuses 7-19 aastat plaanipärase ja noorte vajadustele vastava huvihariduse või huvitegevuse teenust ning toetavad vähemalt üht alljärgmistest aspektidest:

* tegevused soodustavad Narva linna huvihariduse/ huvitegevuse teenuste kättesaadavuse ja mitmekesisuse parendamist ja suurendavad seega Narva noorte huvihariduses või huvitegevuses osalemist;
* tegevused on suunatud huvihariduses või huvitegevuses mitteosalevate noorte kaasamisele;
* tegevused on suunatud raskendatud tingimustes olevate noorte huviharidusse/huvitegevusse kaasamisele (sh toimetulekuraskustega peredes elavad noored, puudega noored, regionaalsest paiknemisest tingitud erivajadustega noored jms).

Noorte küsitluse tulemused ja töörühmale esitatud tingimustele vastavad tegevuste ideekavandid on esitatud käesolevas kavas.

**Lähteolukorra kirjeldus - pakutavad huvihariduse ja huvitegevuse teenused ja noorte osalus**

Kaasaegses ühiskonnas on oluline, et iga noor saaks oma individuaalsel kujunemisteel võimalusi, tuge ning õpikogemusi positiivseks enesemääratluseks ja -teostuseks ning seeläbi suudaks ja sooviks võtta vastutust ja algatust ühiskonna heaolu säilitamise ja arendamise eest. Huviharidusel ja -tegevusel on selles protsessis oma ja üha kasvav roll kuna see on üks võimalustest toetada noore arengut kujundades noores teadmisi ja oskusi väljakutsete ning valikute positiivseks toimetulekuks.

Vastavalt noorsootöö seadusele on huviharidus ja huvitegevus noorsootöö valdkonnad, mis võimaldavad noorel omandada teadmisi, oskusi ja hoiakuid valitud huvialal. Noorte huviharidus ja -tegevus võib olla pikaajaline või lühiajaline, kuid kindlasti regulaarne ja süsteemne spetsialistide poolt juhendatud tegelemine huvialaga vaba tahte alusel tasemeõppest ja tööst vabal ajal. Huviharidus omandatakse huvikoolis vastavalt huvikooli seadusele. Huvitegevus toimub huviringidena koolis, noortekeskuses, noorteühingus, kultuurimajas, seltsimajas, raamatukogu juures või mujal.

Narvas on 01.07.2017.a seisuga 10622 noori, nende hulgast on 7380 noori vanuses 7-19 aastat. Huvihariduses ja huvitegevuses osaleb Narva linnas kokku 7410 noort (osalevate noorte 01.07.2017.a seisu fikseerimisel on loetud osalejate arvu erinevates tegevustes, sh mitmes võimaluses osalevad noored. 7-19-aastaste unikaalsete noorte arv munitsipaalhuvikoolide ja linnatoetust saavate spordiklubide lõikes seisuga oktoober-detsember 2016 on 3 568 noort).

Huvihariduse ja huvitegevuse teenuseid pakuvad Narva linnas munitsipaal- ja erahuvikoolid, üldhariduskoolid, mittetulundusühingud, Narva Noortekeskus ja Kultuurimaja Rugodiv. Kavale on lisatud huvihariduse ja huvitegevuse võimaluste arv Narva linnas ning nendes osalevate noorte arv seisuga 01.07.2017 (Lisa 2).

**Noorte tagasiside**

Seoses Narva noorte huvihariduse ja huvitegevuse kava eelnõu koostamisega oli läbi viidud Narva noorte arvamuse ja rahulolu uuring valdkonna temaatikal. Noortel vanuses 7-19 aastat oli pakutud vastata küsimustele interneti kaudu (nii eesti, kui ka vene keeles) – küsimustik sisaldas 8 küsimust, millest enamus pakkus mitmeid valikvariante. Küsitlusest on osa võtnud kokku 159 noort, nendest 22 on vastanud eesti keeles. Vastanutest enamik oli vanuses 15-19 aastat (68 %), küsimustele on vastanud rohkem tüdrukuid (66%).

Küsitluse eesmärgiks oli teada saada, kus käivad noored koolist vabal ajal, mis valdkonnas nad tegutsevad ja kas nad on huvitegevusega/-haridusega rahul. Noortelt oli küsitud mida võiks muuta paremaks ja millisest huvitavast või uuest huviringis Narva linnas nad unistavad, kus nad hea meelega käiksid. Nendelt, kes kuskil ei käi, oli küsitud mis on selle põhjuseks.

Vastavalt küsitluses osalenud noorte vastustele on kõige populaarsemateks huvialasuundadeks sport (44%), keeleõpe (26%), muusika (26%) ja tants (22%). Kõige vähem käivad anketeeritud Narva noored merenduse, ilu ja moe, looduse, foto ja video huviringides.

Narva huvikoolides/-ringides käivate anketeerimises osalenute noorte hulgast on 75% pakutavate teenustega rahul või pigem rahul (vastavalt 52% ja 23%).

Vaid 7,5% vastanutest noortest arvavad, et teenused vajavad parendamist. Küsimusele selle kohta, mis konkreetselt võiks olla paremini korraldatud, on vastusteks esitatud konkurssidel osalemiseks sõitude korraldamine, tunniplaani mugavamaks muutmine, varustuse ja tegevuskohtade tingimuste parendamine, õppetasu vähendamine, mitmekesisuse ja kättesaadavuse suurendamine, õppekavade lihtsustamine, mitteformaalse hariduse edendamine, eestikeelsete huviringide korraldamine.

Need noored, kes kuskil ei käi, on selle põhjuseks nimetanud peamiselt seda, et koolis on ülekoormatus (42 %), sellist huviringi pole Narvas olemas (32%), huviringi osalustasu on liiga kõrge (10%), huviringi tegevuskoht on kodust või koolist kaugel (8%).

Küsitluse üheks eesmärgiks oli uurida, milliseid huviringe soovivad noored Narva linna juurde luua. Nimetatud huviringide hulgas on karjääri planeerimise, moe, balleti, *shuffle dance*, löökpillide, loomahoole (sh koera- ja kassihoole), bioloogia, sisekaitse, robootika, infotehnoloogia, 3D modelleerimise, programmeerimise, graafilise disaini, küberspordi, meedia, mehaanika, erinevate keelte õppe, rahvuskultuuride, sõnaoskuse, kirjanduse, etiketiõpetuse, *paintballi*, *kartingu*, parašüttspordi, ratsasõidu, akrobaatika, pole spordi, jooga, vesiaeroobika, sportvõimlemise, käsipalli ja kiiruisutamise huviringid.

**Valdkonna kitsaskohad**

Lähtudes hetkeolukorra asjaoludest ja kohalikest erisusest, valdkonna juhtide ja spetsialistide praktilisest kogemusest, samuti noorte arvamusest valdkonna kohta on kaardistatud allpool toodud valdkonna kitsaskohad.

1. Kitsaskohad mitmekesisuses:

KK1.1 linnas olemasolevad huvihariduse ja –tegevuse võimalused ei kata kogu noorte huvide ja tegevusvaldkondade spektri ehk mõningatel noortel pole pakutud nende huvidele vastavad tegevused (vt noorte tagasisides nimetatud linnas puuduvad või nõrgalt esindatud huviringe);

KK1.2 pakutavad tegevused ei ole täiel määral piisavad kuna ei sisalda tihti kättesaadavaid võimalusi noorte teadmiste ja oskuste esitlemiseks linnavälistel võistlustel, konkurssidel, festivalidel;

KK1.3 huvihariduses ja huvitegevuses ei kasutata piisavalt mitmekesiseid noortele atraktiivseid ja uuenduslikke meetodeid;

KK1.4 huvihariduse ja –tegevuse võimalused ei ole erinevate raskustasemete poolest piisavalt mitmekesised;

KK1.5 pakutavad tegevused ja tegevuskohad ei ole piisavalt hästi varustatud.

1. Kitsaskohad kättesaadavuses:

KK2.1 huvihariduse ja –tegevuse ajakava ja tegevuskohtade kavandamisel ei arvestata piisavalt noorte vajadusi;

KK2.2 piiratud finantseerimine ei võimalda tagada huvikoolides ja huviringides õppekohti kõigile soovijatele;

KK2.3 osalustasu ei ole kõigile noortele jõukohane;

KK2.4 õppekeel ei ole kõigile noortele sobiv;

KK2.5 pakutava huvihariduse või huvitegevuse formaat ei ole alati sobilik erivajadustega noortele;

KK2.6 noorte informeerimine olemasolevatest võimalustest on puudulik;

KK2.7 üldhariduskoolis ülekoormatuse tõttu on noortel vähem võimalusi osaleda huvihariduses- ja tegevuses, mis näitab üldhariduse ja huvihariduse/-tegevuse puudulikku omavahelist koostööd.

Need kitsaskohad tekitavad raskusi ja takistavad noortel huvihariduses ja huvitegevuses täiel määral osalemist. Kitsaskohtade leevendamist soodustavad tegevused on üles loetletud käesoleva kava Lisas 1.

**Eesmärgid ja strateegiliste valikute lähtepõhimõtted**

Narva linna noorte huvihariduse ja huvitegevuse kavandamise peaeesmärgiks on suurendada 7-19-aastaste noorte osalemist huvihariduses ja huvitegevuses allpool toodud kahe alaeesmärgi kaudu.

Alaeesmärk 1 - parandada huvihariduse ja huvitegevuse mitmekesisust, sh

* huvialade või huviala valdkondade lõikes kättesaadava valiku olemasolu tagamine (pakkuda uusi tegevusi või arendada olemasolevaid tegevusi luues uusi võimalusi);
* osalevatele noortele enese proovile paneku ja eduelamuse võimaluste mitmekesistamine;
* kasutatavate metoodikate mitmekesistamine ja arendamine ning õppekavade jõukohastamine;
* vajaliku vahendite tagamine ja tegevuskohtades tingimuste korrastamine.

Alaeesmärk 2 - suurendada huvihariduse ja huvitegevuse kättesaadavust (eelkõige sotsiaal-majanduslike, füüsiliste, psüühiliste ja regionaalse paiknemise erivajadustega noorte jaoks), sh

* tegevuste kavandamisel uuringutest ja noorte tagasisidest lähtumine;
* võimaluste valiku kohta info olemasolu tagamine;
* üldhariduse ja huvihariduse/-tegevuse omavahelise koostöö arendamine;
* noorelt eeldatavate isiklike vahendite olemasolu tagamine;
* tegevusvormide olemasolu tagamine noore tegutsemispiirkonnas;
* osalustasu jõukohasuse tagamine;
* osaluseks vajalike transpordivõimaluste olemasolu tagamine;
* noorele sobiva osaluskeele ja –õppevormide tagamine.

Eesmärgi saavutamisel on igal 7-19-aastasel noorel võimalik osaleda huvihariduses ja huvitegevuses vähemalt järgmistes valdkondades: kultuur, sport ning loodus-täppisteadused ja tehnoloogia.

Tegevuste kavandamisel ja strateegiliste valikute teostamisel lähtutakse eelkõige alljärgmistest põhimõtetest:

1. tegevuse suunitlus piiratud võimalustega noortele;
2. tegevuse uudsus ja ainulaadsus;
3. tegevusega kaasatakse täiendavalt osalevaid noori või luuakse täiendavaid osalemisvõimalusi;
4. tegevuse vastavus noorte vajadustele ja nõudlus tegevuse vastu;
5. tegevuse vastavus huvihariduse/-tegevuse mõistele (süsteemne juhendatav tegevus pideva õpilaskoosseisuga);
6. materiaalse baasi ja varustatud ruumide olemasolu;
7. tegevuse eelarves esitatud kulude otstarbekus ja abikõlblikkus;
8. pakutava teenuse kvaliteet (sh õpetajate ja treenerite kvalifikatsioon);
9. tegevuse finantsiline kättesaadavus (jõukohane osalustasu, soodustuste olemasolu);
10. tegevusest ja teenuse osutamise korrast esitatud info täielikkus/ usaldusväärsus/ realistlikkus;
11. tegevus toetab kohalikke traditsioone (sh traditsioonilisi üritusi);
12. tegevus toetab noorte vaba tahte ja omaalgatust;
13. kulude proportsionaalsus kaasatavate noorte arvule.

**LISA 1. Narva huvihariduse ja huvitegevuse arendamise võimalused**

**Huvihariduse (HH) ja huvitegevuse (HT) täiendava riigieelarvelise toetuse jaotus perioodil 01.09.2017-31.12.2018.\***

|  |  |  |  |  |  |
| --- | --- | --- | --- | --- | --- |
|  | **korraldaja** | **tegevus** | **lahenda-tav KK (kitsaskoht)** | **tegevuse sisu ja eesmärk** | **HH ja HT toetus (eurodes) 01.09.2017-31.12.2017** |
| 1 | Narva Kreenholmi Gümnaasium | Kooliteater | 1.4; 2.1  2.2  2.3  2.7 | 3.-4. klasside, 6.-8. klasside õpilastele teatrialase huvitegevuse korraldamine (2 tundi 2 korda nädalas igas vanuserühmas). Toimub teatrikunstiga, teatrialaste erialadega tutvumine, noortele võimaldatakse realiseerida nende loomevõimeid ning õppida meeskonnatööd. Osalejad esinevad linnaüritustel. | 2 000 |
| 2 | Narva Paju Kool | Huviringid Paju Koolis | 1.4  2.1  2.3  2.5  2.7 | Logorütmika, spordimängude, teatri, kodunduse, rahvakunsti, tantsu, koori, robootika huviringid koolis. Sihtrühm: piiratud füüsiliste ja finantsvõimalustega, hariduslike erivajadustega, käitumisraskustega noored. Tegevused soodustavad silmaringi laiendamist, üldist arengut, mis aitab osalejatel omandada kooliprogrammi. | 2 000 |
| 3 | Narva Noortekeskus | Klubi Mis? Kus? Millal? | 1.1; 1.2  1.3  2.1  2.7 | Intellektuaalse mängu klubi tegevused koolinoortele. Tegevused ja treeningud meeskondadele toimuvad 1 kord nädalas nii Narva Noortekeskuses, kui ka üldhariduskoolides. Noored osalevad kooli- ja linnavõistlustel, teevad koostööd teiste linnade klubidega, osalevad meistriklassides. | 5 500 |
| 4 | Narva Noortekeskus | Kaasaegse tantsu kool | 1.1  1.3  2.3 | Erinevate stiilide (contemporary, hip-hop, break-dance) kaasaegse tantsu õpetamine gruppides (kõik osalejad tutvuvad iga stiiliga). Osalejad töötavad meeskonnas, esinevad üritustel ja võistlustel, korraldatakse suur tantsuvõistlus. Tänu tegevusele suurendatakse noorte huvi tervisliku eluviisi vastu ning tugevdatakse noorte tervist ja füüsilisi võimeid. |
| 5 | MTÜ Virumaa Heategevuskeskus | Kool „Mina võin ka“ | 1.4  2.3  2.5 | Käsitöö (1 tund 2 korda nädalas), muusika (1 tund 2 korda nädalas), ajaloo (ekskursioonid ja kohtumised). Tegevused soodustavad silmaringi laiendamist, üldist arengut. Sihtrühm: raskendatud majanduslikes tingimustes elavad noored. | 2 000 |
| 6 | Narva Kesklinna Gümnaasium | Näitlejakunsti kool | 1.2  2.2  2.3  2.7 | Teatri- ja kinolavastuste loomine noortele lavakunsti õpetamise raames (lavakunst, teater, kaasaegne kunst, kino, plastika, rütmika, koreograafia, dekoreerimine ja disain). Noortele eneseväljendamise võimaluse tagamine. Noored esinevad üritustel. | 5 000 |
| 7 | Narva Noorte Meremeeste Klubi | Laste Päevakeskuse LAD huviharidusse kaasamine | 1.4; 1.5  2.1  2.5 | Laste Päevakeskuse LAD noorte (2 gruppi x 8 inimest) kaasamine huviharidusse (Narva Noorte Meremeeste Klubi baasil). Rühmatöö ja individuaalsed tunnid (4 tundi nädalas) treeningusaalis ja töökojas (tehniline looming). | 3 500 |
| 8 | Narva Muusikakool | Puhkpilliorkester | 1.1  1.2  1.3  1.5  2.2 | Noortest muusikutest koosneva täiskoosseisulise puhkpilliorkestri loomine Narva Muusikakoolis. Tegevusse kaasatakse 15-50 noort muusikut. Muusikapillide soetamine, orkestris mängimine õppekavade alusel. Üritustel, festivalidel, konkurssidel osalemine, puhkpillimuusika maine tõstmine, eesti puhkpillimuusika traditsioonide tutvustamine. | 25 200 |
| 9 | Narva Koorikool | Linna noortekoor | 1.1; 1.2  2.2 | Linna noortekoori loomine Narva Koorikooli baasil (õppekava alusel). Noorte vanuses 16-19 aastat huvi tõstmine akadeemilise koorilaulmise vastu. | 5 000 |
| 10 | MTÜ Pereprojekt | Tantsustuudio erivajadustega noortele | 1.1; 1.4  2.5 | Ratastoolidega tants (rehabilitatsioonikoreograafia 10 erivajadustega noorele) 2 korda nädalas, osalejad esinevad kontsertidega. | 2 000 |
| 11 | MTÜ Pereprojekt | Muusikastuudio erivajadustega noortele | 1.1; 1.4  2.5 | Muusikaalane huvitegevus erivajadustega noortele (20-25 inimest). Muusikatunnid ja orkestris mängimine. |
| 12 | MTÜ Pereprojekt | Loomekojad (sh erivajadustega noortele) | 1.1; 1.4  2.5 | Käsitöö erivajadustega noortele (ca 40 osalejat). Loometeraapia ja sotsialiseerimine läbi koostöö teostamise. |
| 13 | MTÜ Pereprojekt | Tervisesport erivajadustega noortele | 1.1; 1.4  2.5 | Üldfüüsiline ettevalmistus, võimlemine, kahevõistlus erivajadustega noortele (20 osalejat). |
| 14 | Narva Kunstikool | Loovuse ja kunsti huvialad | 1.1; 1.3  1.4; 1.5  2.2 | Kolme uue huviala avamine (kujutav kunst, kunst noortele ja loovus). 23 noort. Eesmärgiks on tutvustada erinevaid tarbekunsti tehnikaid ja materjale, arendada õpilastes ilumeelt, fantaasiat ja loovust. | 15 000 |
| 15 | Narva Jalgpalli Liit MTÜ | Noorte saalijalgpalli klubi Narva United FC | 1.1; 1.2  1.3  2.5 | Saalijalgpalli huviring noortele (30-50 noort) Treeningud ja võistlustel osalemine. Tänu tegevusele suurendatakse noorte huvi tervisliku eluviisi vastu ning tugevdatakse noorte tervist ja füüsilisi võimeid. | 3 000 |
| 16 | Narva Spordikool Energia | Judo spordiala | 1.4  2.2  2.5 | Täiendavate võimaluste loomine judo huvialal (30 noorele). Võimalus anda avatud tunde 2 korda nädalas kehaliste puuetega lastele. Treeningud sotsiaalse riskigrupiga lastele. | 25 000 |
| 17 | Narva Spordikool Energia | Sõudmise õppekava arendamine | 1.5 | Viie sõudepaadi soetamine võimaldab läbi viia rohkem treeninguid erinevatel aastaaegadel ja eraldi paadiklaassides ning kaasata rohkem õpilasi. |
| 18 | Narva Spordikool Energia | Laskesuusatamise õppekava arendamine | 1.2  1.5 | Seitsme õhupüssi ja märklaua soetamine võimaldab läbi viia treeninguid õhupüssidega ja korraldada võistlusi laskesuusatamises, sh ka rahvusvahelisi, ning kaasata rohkem õpilasi. |
| 19 | Narva Soldino Gümnaasium | Huviring „Ajakirjanduse alused“ | 1.3; 2.1  2.6 | Tulevase töö valikut abistava huvitegevuse pakkumine koolis. Loengud, praktilised tegevused, rollimängud. | 1 000 |
| 20 | Narva Laste Loomemaja | Täiendavad huvialad Narva Laste Loomemajas | 1.1; 1.3  1.5  2.2 | Uute huvialade avamine huvikoolis aitab kaasata täiendavalt osalejaid. Täppisteadused, malering, klaver, loodus, kaasaegne tants ja laul, fotoklubi, ettevõtluskool, löökpillid, käsitöö, ökodisain, mood, ettevõtlus). | 33 000 |
| 21 | SA Narva Haigla | Kursus „Noored päästavad elu“ | 1.3, 2.6 | Sihtrühm – Narva koolide algklassid . Noortele tutvustatakse esmaabi alused, Narva Haigla ning kiirabi töö (teoreetilised ja praktilised teadmised). | 1 300 |
| 22 | MTÜ Kunstistuudio Stupeni | Kujutav kunst ja loometegevus | 1.4, 2.3 | Erinevatele vanuserühmadele kunstitehnikate õpetamine. | 4 000 |
| 23 | MTÜ Vokaalstuudio Pääsuke | Vokaalstuudio Pääsuke | 1.4, 2.3 | Akadeemilise laulmise, muusikapilli mängimise ja näitlejakunsti huviring. Konkurssidel ja üritustel osalemine. | 3 500 |
| 24 | MTÜ Narva avatud noortekeskus RLK | Huvitegevus raskendatud tingimustes olevatele noortele | 1.4, 2.3, 2.5 | Raskendatud tingimustes olevate noorte füüsiline (spordimängude klubi, lauatennise klubi) ja loominguline (tantsustuudio, koreograafia) arendamine. | 6 367 |
|  |  |  |  | **KOKKU** | **144 367** |

*\* Vastavalt Eesti Noorsootöö Keskuse juhendile saab prognoosida 2018. aasta huvihariduse ja huvitegevuse täiendava riigieelarvelise toetuse summa vastavalt algandmetele (nt noorte arv, toimetulekuraskustes peredes elavate noorte arv, puudega noorte arv), korrutades 2017. aasta toetussumma 2,5-ga ehk 360 917,50 eur kokku 2018. aastaks (vastavalt huvitegevuse toetuse suurenemisele riigieelarves aastaks 2018, kui algandmetes ei toimu olulisi muudatusi).*

**Lisa 3. Huvihariduse (HH) ja huvitegevuse (HT) täiendava riigieelarvelise toetuse tegelik jaotus 2018. aastaks tegevuste lõikes**

|  |  |  |  |  |  |
| --- | --- | --- | --- | --- | --- |
|  | **korraldaja** | **tegevus** | **lahenda-tav KK (kitsaskoht)** | **tegevuse sisu ja eesmärk** | **HH ja HT toetus (eurodes) 01.01.2018-31.12.2018** |
| 1 | Narva Kreenholmi Gümnaasium | Kooliteater | 1.4; 2.1  2.2; 2.3  2.7 | Noortele teatrialase huvitegevuse korraldamine. Toimub teatrikunstiga, teatrialaste erialadega tutvumine, noortele võimaldatakse realiseerida nende loomevõimeid ning õppida meeskonnatööd. Osalejad esinevad linnaüritustel. | 5 000 |
| 2 | Narva Paju Kool | Huviringid Paju Koolis | 1.4; 2.1  2.3  2.5  2.7 | Logorütmika, spordimängude, teatri, kodunduse, rahvakunsti, tantsu, koori, robootika huviringid koolis. Sihtrühm: piiratud füüsiliste ja finantsvõimalustega, hariduslike erivajadustega, käitumisraskustega noored. Tegevused soodustavad silmaringi laiendamist, üldist arengut, mis aitab osalejatel omandada kooliprogrammi. | 2 000 |
| 3 | Narva Noortekeskus | Klubi Mis? Kus? Millal? | 1.1; 1.2  1.3  2.1  2.7 | Intellektuaalse mängu klubi tegevused koolinoortele. Tegevused ja treeningud meeskondadele toimuvad nii Narva Noortekeskuses, kui ka üldhariduskoolides. Noored osalevad kooli- ja linnavõistlustel, teevad koostööd teiste linnade klubidega, osalevad meistriklassides. | 20 000 |
| 4 | Narva Noortekeskus | Kaasaegse tantsu kool | 1.1  1.3  2.3 | Erinevate stiilide (contemporary, hip-hop, break-dance) kaasaegse tantsu õpetamine gruppides (kõik osalejad tutvuvad iga stiiliga). Osalejad töötavad meeskonnas, esinevad üritustel ja võistlustel. Tänu tegevusele suurendatakse noorte huvi tervisliku eluviisi vastu ning tugevdatakse noorte tervist ja füüsilisi võimeid. |
| 5 | Narva Noortekeskus | Narva noortetelevisiooni tegevus | 1.1  1.3  2.3  2.6 | Narva noortetelevisiooni huviring. Noortele õpetatakse telesaadete loomist (uudised ja reportaažid, ürituste reklaam ja tulemused). Initsiatiivsete noorte kaasamine, noorte initsiatiivi toetamine noorteinfo kajastamisel ja levitamisel internetiressurssides. Tegevus soodustab noorte linnaellu kaasamist, noorteinfo efektiivset levitamist ning aitab noortel arendada kasulikke oskusi. |
| 6 | Narva Noortekeskus | Loomestuudio „Bantik“ | 1.4; 2.1  2.3  2.5 | Dekoratiiv-rakendusliku loome huvitegevuse korraldamine (käsitöö, õmblemine, mänguasjade valmistamine, tikand, voolimine, joonistamine, maal jne). Tegevus on suunatud huvihariduses või huvitegevuses mitteosalevate noorte kaasamisele. |
| 7 | MTÜ Virumaa Heategevuskeskus | Kool „Mina võin ka“ | 1.4  2.3  2.5 | Huvitegevus käsitöö, muusika, spordi ja üldkultuuri valdkonnas. Tegevused soodustavad silmaringi laiendamist, üldist arengut. Sihtrühm: raskendatud majanduslikes tingimustes elavad noored. | 6 000 |
| 8 | Narva Kesklinna Gümnaasium | Näitlejakunsti kool | 1.2  2.2  2.3  2.7 | Teatri- ja kinolavastuste loomine noortele lavakunsti õpetamise raames (lavakunst ja -kõne, plastika, rütmika, koreograafia, lavakujundus ja disain). Noortele eneseväljendamise võimaluse tagamine. Noored esinevad üritustel ja osalevad selle kaudu linna hea imago loomises. | 15 700 |
| 9 | Narva Kesklinna Gümnaasium | Robootikaring „Termi@tors“ | 1.1; 1.3  1.5  2.2  2.7 | Noortele robotitehnika õpetamine (robotite programmeerimise õpetamine erinevatele vanuserühmadele). Õpetamise tulemusel korraldavad noored oma eakaaslastele robotite šoud, kaasatakse uued huvilised ja noored esinevad võistlustel. Osalejad saavad kasu kaasaegsete tehnoloogiate kasutamisest ja oskavad teha vajalikke asju oma kätega. |
| 10 | Narva Kesklinna Gümnaasium | Robootikaring WeDo 2.0 Lego Education | 1.1; 1.3  2.2  2.7 | WeDo 2.0 Lego Education konstruktorist robotite mudelite kokkupaneku, mehhanismide ja programmeerimise õpetamine algkooli õpilastele. Tegevus aitab noortel teha eriala valikut, õpetab töötama meeskonnas, võimaldab kriitilist mõtlemist ja loometegevust. |
| 11 | Narva Noorte Meremeeste Klubi | Laste Päevakeskuse LAD huviharidusse kaasamine | 1.4; 1.5  2.1  2.5 | Laste Päevakeskuse LAD noorte kaasamine huviharidusse (Narva Noorte Meremeeste Klubi baasil). Rühmatöö ja individuaalsed tunnid treeningusaalis ja töökojas (tehniline looming). | 3 000 |
| 12 | Narva Muusikakool | Puhkpilliorkester | 1.1; 1.2  1.3  1.5  2.2 | Noortest muusikutest koosneva täiskoosseisulise puhkpilliorkestri arendamine Narva Muusikakoolis. Muusikapillide ja muu vajaliku varustuse soetamine, orkestris mängimine õppekavade alusel. Üritustel, festivalidel, konkurssidel osalemine, puhkpillimuusika maine tõstmine, eesti puhkpillimuusika traditsioonide tutvustamine. | 20 000 |
| 13 | Narva Koorikool | Narva Koorikooli noorte segakoori Vaimustus arendamine | 1.1  1.2  2.2 | Noorte segakoori arendamine Narva Koorikooli baasil (muusikalis-teoreetilised teadmised ja vokaaloskused õppekava alusel). Noorte huvi tõstmine akadeemilise koorilaulmise vastu. Osalejatel võimaldatakse eduelamusi läbi konkurssidel ja festivalidel osalemist. | 20 500 |
| 14 | MTÜ Pereprojekt | Huvitegevused erivajadustega noortele | 1.1  1.4  2.5 | Tantsustuudio (ratastoolidega tants, rehabilitatsioonikoreograafia, osalejad esinevad kontsertidega). Muusikastuudio (muusikatunnid ja orkestris mängimine). Loomekojad (käsitöö, loometeraapia ja sotsialiseerimine läbi koostöö teostamise). Tervisesport (üldfüüsiline ettevalmistus, võimlemine, kahevõistlus). Tegevused on suunatud tervislike erivajadustega noortele. | 17 000 |
| 15 | Narva Kunstikool | Loovuse ja kunsti huvialad | 1.1; 1.3  1.4; 1.5  2.2 | Kolme uue huviala arendamine (kujutav kunst, kunst noortele ja loovus). Eesmärgiks on tutvustada erinevaid tarbekunsti tehnikaid ja materjale, arendada õpilastes ilumeelt, fantaasiat ja loovust. | 40 000 |
| 16 | Narva Jalgpalli Liit MTÜ | Noorte saalijalgpalli klubi Narva United FC | 1.1; 1.2  1.3  2.5 | Saalijalgpalli huviring noortele. Treeningud ja võistlustel osalemine. Tänu tegevusele suurendatakse noorte huvi tervisliku eluviisi vastu ning tugevdatakse noorte tervist ja füüsilisi võimeid. | 5 000 |
| 17 | Narva Spordikool Energia | Judo spordiala | 1.4; 2.2  2.5 | Täiendavate võimaluste loomine judo huvialal. Võimalus anda avatud tunde kehaliste puuetega lastele. Treeningud sotsiaalse riskigrupiga lastele. | 47 000 |
| 18 | Narva Spordikool Energia | Sõudmise õppekava arendamine | 1.5 | Sõudepaatide soetamine võimaldab läbi viia kvaliteetsemaid treeninguid erinevatel aastaaegadel ja eraldi paadiklaassides ning kaasata noori spordihuvilisi. |
| 19 | Narva Spordikool Energia | Laskesuusatamise õppekava arendamine | 1.2  1.5 | Õhupüsside ja märklaudade soetamine võimaldab läbi viia treeninguid õhupüssidega ja korraldada võistlusi laskesuusatamises, sh ka rahvusvahelisi, ning kaasata noori spordihuvilisi. |
| 20 | Narva Soldino Gümnaasium | Seikluskasvatuse huviring | 1.3  2.1  2.3  2.7 | Seikluskasvatuse huvitegevus hõlmab järgmisi valdkondi: sport, loodus ja täppisteadused, kodanikukasvatus, geograafia ja kodulugu, ökokasvatus ja turism. Tegevused soodustavad noorte sotsiaalset ja füüsilist aktiisust, arendab noortes meeskonnatöö oskusi, korralduslike oskusi. | 5 500 |
| 21 | Narva Laste Loomemaja | Täiendavate võimaluste arendamine Narva Laste Loomemajas | 1.1; 1.3  1.5  2.2 | Huvikoolis käivitatud huvialade arendustööga luuakse noortele täiendavad võimalused loodus- ja täppisteaduste, spordi, muusika ja kunsti valdkonnas. | 87 891 |
| 22 | SA Narva Haigla | Kursus „Noored päästavad elu“ | 1.3  2.6 | Sihtrühm – Narva koolide algklassid. Noortele tutvustatakse esmaabi alused, Narva Haigla ning kiirabi töö (teoreetilised ja praktilised teadmised, rollimängud). Noortele võimaldatakse teadmised ekstreemsetes olukordades turvalise tegutsemise kohta. | 2 500 |
| 23 | MTÜ Kunstistuudio Stupeni | Kujutav kunst ja loometegevus | 1.4  2.3 | Erinevatele vanuserühmadele kunstitehnikate õpetamine (voolimine, joonistamine, kaasaegne kujutav kunst, loomingulised kompositsioonid, meistriklassid). | 8 000 |
| 24 | MTÜ Vokaalstuudio Pääsuke | Vokaalstuudio Pääsuke | 1.4, 1.5  2.3 | Akadeemilise laulmise, muusikapilli mängimise ja näitlejakunsti huviring. Konkurssidel ja üritustel osalemine. Osalejad valmistatakse muusikakoolidesse astumiseks. | 8 000 |
| 25 | MTÜ Narva avatud noortekeskus RLK | Huvitegevus raskendatud tingimustes olevatele noortele | 1.3  1.4  2.3  2.5 | Raskendatud tingimustes olevate noorte füüsiline (tervisesport, spordimängude klubi, lauamängude klubi) ja loominguline (tantsustuudio, loomestuudio, koreograafia) arendamine. Teoreetilised ja praktilised tegevused arvutiprogrammide teemadel. Noorte tutvumine kodulooga. | 10 000 |
| 26 | MTÜ Vitatiim | Elukutsete programm | 1.1  1.3  2.6 | Noortele pakutakse temaatilised moodulid karjäärivaliku tegemiseks mitteformaalse õppe kaudu (interaktiivne õppimine, enesejuhtimise ja metakognitiivsete oskuste arendamine, loominguline töö, erialade ja spetsialistidega tutvumine). | 2 500 |
| 27 | Narva Keskraamatukogu | Lauamängude klubi | 1.3  1.4 | Noortel võimaldatakse lauamängude klubi kaudu kasulikku suhtlemist ja intellektuaalset arengut, sõnavara täiendamist, parendatakse noorte loogilist mõtlemist ja mälu. Korraldatakse kohtumised ja turniirid noorte mängijate vahel. | 500 |
| 28 | JK Narva Trans | Tervisetunnid | 1.4  2.1  2.3  2.5 | Koolinoorte füüsilise aktiivsuse suurendamine läbi tervisetundide läbiviimise. Tervisliku eluviisi kujundamine, noorte tervise toetamine ja füüsiline arendamine, tervisliku eluhoiaku kujundamine, spordiharjumuste arendamine. Loengud ja liikumistegevused, spordiüritustel osalemine. | 5 000 |
| 29 | Narva Vikingid Spordiklubi | Aerutamise treeningtegevuse arendamine | 1.5 | Aerutamise treeningtegevuse arendamiseks paatide soetamine. Tegevus toetab raskendatud tingimustes olevate noorte tervislikku vaba aja veetmist (treeningud, spordiüritustel osalemine). | 4 000 |
| 30 | MTÜ Narva Slaavi Kultuuriselts Svätogor | Vene rahvakultuuri teemalised tunnid Narva Vene Pühapäevakooli tegevuse raames | 1.1  2.7 | Vene keele, kirjanduse ja kultuuri alaste teadmiste edastamine noortele ning integratsioon Eesti ühiskonda (sh õppetunnid, esinemised, rahvusvähemuste kultuuriseltside poolt läbiviidavad üritused, meisterklassid, õppereisid. Noortes äratatakse huvi kultuuri vastu. | 2 000 |
| 31 | MTÜ SPIN | SPIN-programmi elluviimine Narvas | 1.4  2.5  2.6 | Jalgpallisessioonid ning eluks vajalikke sotsiaalseid ja enesejuhtimise oskusi arendavad sessioonid (arendavad töötoad, eeskujuks olevad külalised, muu spordi- või huvitegevus, mis noortele meeldib ja arengut toetab jms). Tegevuse sihtrühmaks on vähemkindlustatud ja riskioludes elavad noored. Programmi eesmärk on arendada osalevate noorte sotsiaalseid ja enesejuhtimise oskusi ning vähendada seeläbi riskikäitumist. | 5 000 |
| 32 | Narva Keeltelütseum | Inglise keele huviharidustegevus | 1.1  2.1  2.3  2.7 | Inglise keele süvaõpe ja lisatunnid (ringitöö) ja inglisekeelsed üritused koolinoortele. Õppetundide läbiviimine ACE programmi ja Narva Keeltelütseumi õpetajate autoriprogrammide järgi. Inglise keele huviharidustegevus inglise keele oskuse arengut, maailma inglisekeelse kirjandusse ja maailma kultuuri kaasamist. | 17 500 |
|  |  |  |  | **KOKKU** | **359 591** |

**Lisa 4. Huvihariduse (HH) ja huvitegevuse (HT) täiendava riigieelarvelise toetuse tegelik jaotus 2019. aastaks tegevuste lõikes**

|  |  |  |  |  |  |
| --- | --- | --- | --- | --- | --- |
|  | **korraldaja** | **tegevus** | **lahenda-tav KK (kitsaskoht)** | **tegevuse sisu ja eesmärk** | **HH ja HT toetus (eurodes) 01.01.2019-31.12.2019** |
| 1 | Narva Kesklinna Gümnaasium | 3D modelleerimine ja trükk | 1.1; 1.3  2.2  2.7 | 3D detailide valmistamise, trükkimise, arvutiprogrammide abil testimise õpetamine algkooli õpilastele. Tegevus aitab noortel teha eriala valikut, õpetab töötama meeskonnas, võimaldab kriitilist mõtlemist ja loometegevust. | 4 300 |
| 2 | Narva Kreenholmi Gümnaasium | Kooliteater | 1.4; 2.1  2.2; 2.3  2.7 | Noortele teatrialase huvitegevuse korraldamine. Toimub teatrikunstiga, teatrialaste erialadega tutvumine, noortele võimaldatakse realiseerida nende loomevõimeid ning õppida meeskonnatööd. Osalejad esinevad linnaüritustel. | 3 000 |
| 3 | Narva Kreenholmi Gümnaasium | Robootika huviring | 1.1;  1.3  2.2  2.7 | Robootika tunnid põhikooli ja gümnaasiumi õpilastele (teoreetilised ja praktilised tegevused), robootika võistlustel osalemine. Tegevus aitab noortel teha eriala valikut, õpetab töötama meeskonnas, võimaldab kriitilist mõtlemist ja loometegevust. | 5 000 |
| 4 | Narva Paju Kool | Huviringid Paju Koolis | 1.4; 2.1  2.3  2.5  2.7 | Spordi, muusika, kunsti, loodus- ja täppisteaduste ja/või üldkultuuri valdkonna huviringid koolis. Sihtrühm: piiratud füüsiliste ja finantsvõimalustega, hariduslike erivajadustega, käitumisraskustega noored. Tegevused soodustavad silmaringi laiendamist, üldist arengut, mis aitab osalejatel omandada kooliprogrammi. | 2 200 |
| 5 | Narva Soldino Gümnaasium | Seikluskasvatuse huviring „Mereklass“ | 1.3  2.1  2.3  2.7 | Seikluskasvatuse huvitegevus hõlmab järgmisi valdkondi: sport, loodus ja täppisteadused, kodanikukasvatus, geograafia ja kodulugu, ökokasvatus ja turism. Tegevused soodustavad noorte sotsiaalset ja füüsilist aktiisust, arendab noortes meeskonnatöö oskusi, korralduslike oskusi. | 3 000 |
| 6 | Narva Soldino Gümnaasium | Robootika ring põhikooli õpilastele | 1.1;  1.3  2.2  2.7 | Robotite konstrueerimise ja programmeerimise algteadmiste õpetamine põhikooli õpilastele, võimaldades uurida loodus-, tehnika-, inseneriteadust ja matemaatikat praktikas ning osaleda võistlustel. Tegevus aitab noortel teha eriala valikut, õpetab töötama meeskonnas, võimaldab kriitilist mõtlemist ja loometegevust. | 3 000 |
| 7 | Narva Keeltelütseum | Inglise keele huviharidustegevus | 1.1  2.1  2.3  2.7 | Inglise keele süvaõpe ja lisatunnid (ringitöö) ja inglisekeelsed üritused koolinoortele. Õppetundide läbiviimine ACE programmi ja Narva Keeltelütseumi õpetajate autoriprogrammide järgi. Inglise keele huviharidustegevus inglise keele oskuse arengut, maailma inglisekeelse kirjandusse ja maailma kultuuri kaasamist. | 19 422 |
| 8 | Narva Noortekeskus | Klubi Mis? Kus? Millal? | 1.1; 1.2  1.3  2.1  2.7 | Intellektuaalse mängu klubi tegevused koolinoortele. Tegevused ja treeningud meeskondadele toimuvad nii Narva Noortekeskuses, kui ka üldhariduskoolides. Noored osalevad võistlustel, teevad koostööd teiste linnade klubidega, osalevad meistriklassides. | 23 500 |
| 9 | Narva Noortekeskus | Kaasaegse tantsu kool | 1.1  1.3  2.3 | Erinevate stiilide (contemporary, hip-hop, break-dance) kaasaegse tantsu õpetamine gruppides. Osalejad töötavad meeskonnas, esinevad üritustel ja võistlustel. Tänu tegevusele suurendatakse noorte huvi tervisliku eluviisi vastu ning tugevdatakse noorte tervist ja füüsilisi võimeid. |
| 10 | Narva Noortekeskus | Heli- ja videosalvestuse huviring | 1.1  1.3  2.3  2.6 | Noortele õpetatakse heli- ja videosalvestuse, heli- ja videotehnika kasutamise oskusi. Noorte televisiooni korraldamine. Tegevus soodustab noorte linnaellu kaasamist, noorteinfo efektiivset levitamist ning aitab noortel parimaid ideid planeerida ja ellu viia ning arendada kasulikke oskusi. |
| 11 | Narva Noortekeskus | Loomestuudio „Bantik“ | 1.4;  2.1  2.3  2.5 | Dekoratiiv-rakendusliku loome huvitegevuse korraldamine (käsitöö, õmblemine, mänguasjade valmistamine, tikand, voolimine, joonistamine, maal jne). Tegevus on suunatud huvihariduses või huvitegevuses mitteosalevate noorte kaasamisele. |
| 12 | Narva Keskraamatukogu | Lauamängude klubi | 1.3  1.4 | Noortel võimaldatakse lauamängude klubi kaudu kasulikku suhtlemist ja intellektuaalset arengut, sõnavara täiendamist, parendatakse noorte loogilist mõtlemist ja mälu. Korraldatakse kohtumised ja turniirid noorte mängijate vahel. | 280 |
| 13 | Narva Noorte Meremeeste Klubi | Laste Päevakeskuse LAD huviharidusse kaasamine | 1.4; 1.5  2.1  2.5 | Laste Päevakeskuse LAD noorte kaasamine huviharidusse (Narva Noorte Meremeeste Klubi baasil). Rühmatöö ja individuaalsed tunnid treeningusaalis ja töökojas (tehniline looming). | 2 500 |
| 14 | Narva Muusikakool | Puhkpilliorkester | 1.1;  1.2  1.3  1.5  2.2 | Noortest muusikutest koosneva täiskoosseisulise puhkpilliorkestri arendamine Narva Muusikakoolis. Muusikapillide ja muu vajaliku varustuse soetamine, individuaalsed ettevalmistused ja orkestris mängimine õppekavade alusel. Üritustel, festivalidel, konkurssidel osalemine, puhkpillimuusika maine tõstmine, eesti puhkpillimuusika traditsioonide tutvustamine. | 54 000 |
| 15 | Narva Muusikakool | Noorte segakoori Vaimustus arendamine | 1.1  1.2  2.2 | Noorte segakoori arendamine Narva Muusikakooli baasil (muusikalis-teoreetilised teadmised ja vokaaloskused õppekava alusel). Noorte huvi tõstmine akadeemilise koorilaulmise vastu. Osalejatel võimaldatakse eduelamusi läbi konkurssidel ja festivalidel osalemist. |
| 16 | Narva Muusikakool | Pop-jazz laulmise arendamine | 1.1  1.3  1.5 | Pop-jazz vokaali kui kaasaegse laulmise viisi õpetamine noortele. Noorte huvidele vastav huvitegevus, mis soodustab lisaks noorte kultuurikasvatusele ja loomingulisele arengule ka võõrkeelte õppimist, samuti meeskonnatöö oskuste arendamist. |
| 17 | Narva Kunstikool | Loovuse ja kunsti huvialad | 1.1; 1.3  1.4; 1.5  2.2 | Kolme uue huviala arendamine (kujutav kunst, kunst noortele ja loovus). Eesmärgiks on tutvustada erinevaid tarbekunsti tehnikaid ja materjale, arendada õpilastes ilumeelt, fantaasiat ja loovust. | 42 000 |
| 18 | Narva Spordikool Energia | Judo spordiala | 1.4;  2.2  2.5 | Täiendavate võimaluste loomine judo huvialal. Võimalus anda avatud tunde kehaliste puuetega lastele. Treeningud raskendatud tingimustes olevatele noortele . | 38 100 |
| 19 | Narva Spordikool Energia | Sõudmise õppekava arendamine | 1.5 | Sõudepaatide ja aerude soetamine võimaldab läbi viia kvaliteetsemaid treeninguid erinevatel aastaaegadel ja eraldi paadiklaassides ning kaasata noori spordihuvilisi. |
| 20 | Narva Spordikool Energia | Laskesuusatamise õppekava arendamine | 1.2  1.5 | Laskesuusatamise laskerelvade soetamine võimaldab läbi viia treeninguid ja korraldada võistlusi laskesuusatamises laskerelvadega, sh ka rahvusvahelisi, ning kaasata noori spordihuvilisi. |
| 21 | Narva Laste Loomemaja | Täiendavate võimaluste arendamine Narva Laste Loomemajas | 1.1; 1.3  1.5  2.2 | Huvikoolis käivitatud huvialade arendustööga luuakse noortele täiendavad võimalused loodus- ja täppisteaduste, spordi, muusika ja kunsti valdkonnas. | 116 671 |
| 22 | SA Narva Haigla | Kursus „Noored päästavad elu“ | 1.3  2.6 | Sihtrühm – Narva koolide põhikooli õpilased. Noortele tutvustatakse esmaabi alused, Narva Haigla ning kiirabi töö (teoreetilised ja praktilised teadmised, rollimängud). Noortele võimaldatakse teadmised ekstreemsetes olukordades turvalise tegutsemise kohta. | 2 700 |
| 23 | MTÜ Pereprojekt | Huvitegevused erivajadustega noortele | 1.1  1.4  2.5 | Inklusiivse tantsu stuudio (ratastoolidega tants, rehabilitatsioonikoreograafia), üldfüüsilise ettevalmistuse ja/ või muusikalise, loomingulise arengu tegevuse arendamine. Tegevused on suunatud raske ja sügava astme tervislike erivajadustega noortele. | 10 000 |
| 24 | Laste Päevakeskus LAD | Huvitegevus LAD Päevakeskuse noortele | 1.4  2.5 | Kunsti- ja teatrivaldkonna tegevused, tunnid hobustega raske ja sügava astme tervislike erivajadustega noortele. Tegevused soodustavad noorte sotsiaalset adaptatsiooni, emotsionaalse ja füüsilise seisundi parendamist. | 3 600 |
| 25 | Narva Jalgpalli Liit MTÜ | Noorte saalijalgpalli klubi Narva United FC | 1.1; 1.2  1.3  2.5 | Saalijalgpalli huviring noortele. Treeningud ja võistlustel osalemine. Tänu tegevusele suurendatakse noorte huvi tervisliku eluviisi vastu ning tugevdatakse noorte tervist ja füüsilisi võimeid. | 5 000 |
| 26 | MTÜ Kunstistuudio Stupeni | Kujutav kunst ja loometegevus | 1.4  2.3 | Erinevatele vanuserühmadele kunstitehnikate õpetamine (voolimine, joonistamine, kaasaegne kujutav kunst, loomingulised kompositsioonid). | 4 000 |
| 27 | MTÜ Vokaalstuudio Pääsuke | Vokaalstuudio Pääsuke | 1.4,  1.5  2.3 | Akadeemilise laulmise, muusikapilli mängimise ja näitlejakunsti huviring. Konkurssidel ja üritustel osalemine. Osalejad valmistatakse muusikakoolidesse astumiseks. | 7 200 |
| 28 | MTÜ Vitatiim | Elukutsete programm | 1.1  1.3  2.6 | Noortele pakutakse temaatilised moodulid karjäärivaliku tegemiseks mitteformaalse õppe kaudu (interaktiivne õppimine, enesejuhtimise ja metakognitiivsete oskuste arendamine, loominguline töö, erialade ja spetsialistidega tutvumine). | 1 500 |
| 29 | MTÜ Virumaa Heategevuskeskus | Samm tulevikku | 1.4  2.3  2.5 | Huvitegevus käsitöö, muusika, spordi ja üldkultuuri valdkonnas. Tegevused soodustavad silmaringi laiendamist, üldist arengut. Sihtrühm: raskendatud majanduslikes tingimustes elavad noored. | 1 600 |
| 30 | JK Narva Trans | Jalgpalli tunnid | 1.4  2.1  2.3  2.5 | Koolinoorte füüsilise aktiivsuse suurendamine läbi tervisetundide läbiviimise. Tervisliku eluviisi kujundamine, noorte tervise toetamine ja füüsiline arendamine, tervisliku eluhoiaku kujundamine, spordiharjumuste arendamine. Loengud ja liikumistegevused, spordiüritustel osalemine. | 4 500 |
| 31 | Narva Vikingid Spordiklubi | Aerutamise treeningtegevuse arendamine | 1.5  2.3 | Aerutamise treeningtegevuse arendamiseks infrastruktuuri arendamine. Tegevus toetab noorte tervisliku eluviisi kasvatamist ning raskendatud tingimustes olevate noorte tervislikku vaba aja veetmist (treeningud, spordiüritustel osalemine). | 2 000 |
| 32 | MTÜ Narva Slaavi Kultuuriselts Svätogor | Vene rahvakultuuri teemalised tunnid Narva Vene Pühapäevakooli tegevuse raames | 1.1  2.7 | Vene keele, kirjanduse ja kultuuri alaste teadmiste edastamine noortele ning integratsioon Eesti ühiskonda (sh õppetunnid, esinemised, rahvusvähemuste kultuuriseltside poolt läbiviidavad üritused, meisterklassid, õppereisid. Noortes äratatakse huvi kultuuri vastu. | 2 000 |
| 33 | Narva Tenniseklubi Fortuna | Keskuse Matveika külastajatele suure tennise õpetamine | 1.4  2.5 | Füüsiliste erivajadustega noorte kaasamine aktiivsesse eluviisi suure tennise tundide ja meeskonnamängude kaudu. Tegevus soodustab noorte aktiivset füüsilist ja sotsiaalset arengut . | 1 440 |
| 34 | MTÜ Arendus Keskus Yellow Bus | Virtuaalse reaalsusega seotud infotehnoloogiate õpetamine noortele | 1.1  1.3  1.5 | Kaasaegse tehnoloogia vahendite, arvuti, programmide kasutamise õpetamine (mängude, filmide ja animatsioonifilmide loomise programmid), virtuaalse reaalsuse projektide loomine. Tegevus soodustab IT-valdkonna teadmist ja tulevase kaasaegse elukutse valikut noorte poolt. | 6 000 |
|  |  |  |  | **KOKKU** | **368 513** |

\* Narva linna huvihariduses ja huvitegevuses osalevate noorte arv seisuga 01.10.2018. a on 9342 ning Narva linna huvihariduses ja huvitegevuses osalemise võimaluste arv seisuga 01.10.2018. a on 266.